Pilsotas (pastatas)
Pilsotas – 34 aukštų aukštuminis pastatas Gandrališkėse, Klaipėdoje. Statytas 2005–2007 m. Pastato architektas – Donatas Rakauskas. 112 metrų aukščio „Pilsotas“ yra aukščiausias gyvenamasis pastatas Lietuvoje bei 3-ias pagal aukštį pastatas Lietuvoje (įskaitant Vilniaus televizijos bokštą). Pastatui duotas pavadinimas nuo istorinės kuršių žemės Pilsotas. Šiuo metu tai yra vienintelis pastatas Klaipėdoje, viršijantis 100 metrų ribą. Tačiau būta diskusijų šalia „Pilsoto“ statyti 170 metrų aukščio dangoraižį, pavadinimu „Kuršas“.